KASEM (GYILKOS)
Vedd fel a telefont!
Csá, Kasem!
Micsoda véletlen! Mit csinálsz itt?
Van nálad valami, ami nem a tiéd.
Tényleg?
Egy nagyon drága festmény, mégpedig a hátadon lévő tokban.
Ami a főnökömé.
Szerintem meg nem az övé.
Nem egyértelmű a tulajdonjog, nem így van?
Nem egyértelmű.
Többféle jelentése is lehet, például: zavaros, felszínes, nem tiszta.
Akkor egyértelművé teszem neked!
Kristálytisztává.
Jól van, jól van.
Erre nincs szükség.
Jó. Keresek egy helyet, ahová lehúzódhatok.
Kicsit beszorítottatok.
Vigyázz, vigyázz!
Utat! Bocsánat! Elnézést!
Vigyázat! Bocsánat!
Elnézést!
Vigyázz!
Luke! Hol vagy? A repülő készen áll.
Murph, nem érek oda a repülőtérre.
Kell egy B terv.
Luke? Halló?
Szállj fel a Bangkokból Csiangmajba tartó vonatra!
A reptéren találkozunk.
Bocs! Vigyázat! Bocs!
Tütű! Jövök! Tütű! Utat!
Bocs! Utat kérek!
Bocs!
Sipirc, sipirc!
Vigyázz!
Beszél az álmában.
Mondták már.
Mondtam...
valami botrányosat?
Az attól függ.
Inkriminálót nem.
Nekifutok még egyszer.
Sajnos arra nincs idő.
Nem sietjük el kissé?
Bemutatkozhatnánk.
Higgye el, jobb, ha minél kevesebbet tud, Mr. Purdue!
- Nem nyaralni jött. - Nem.
Üzleti út.
És mivel foglalkozik?
Ritka és különleges festmények felkutatásával.
Amiket bőrtokokban is tarthatnak.
Micsoda véletlen!
Akkor most mi legyen?
Szerintem azt nagyon is jól tudja.
Én vagyok az irgalom.
A társaim az ítélet.
Maga választ.
Van egy harmadik lehetőség is.
- Valóban? - Igen.
Balga módon nem szúrta ki a könyörületlen testőreimet.
Ne tévessze meg az ártalmatlan kinézetük!
Farkasbőrbe bújt bárányok.
Úgyhogy vagy megadja magát,
vagy magára eresztem a vérebeimet.
Megkockáztatom az utóbbit.
Hát...
legyen az irgalom!
Szeretem a hepiendet.
Nem Kasemnek dolgozik?
Ki az a Kasem?
- Luke? - Murph, a vonat sem jött be.
Micsoda?
Jaj, ne!
Most mit javasolsz?
Adj egy percet!
Van egy buszmegálló tőled egyórányi sétára.
Gyere már el értem!
Nem akarok motorozni. Sem vonatozni.
A gyaloglás sem érdekel.
És a buszozás sem.
Murph, el kell jönnöd értem!
A Strathmore Gardens-i házból
Mr. Cross szeretné az előszoba szőnyegeit,
a portrét, a kakukkos órát, a nappaliban lévő kanapét, a...
A zöld kanapét?
- Sosem tetszett neked. - Folytathatnánk?
Harold, nem ebben egyeztünk meg.
Megbeszéltük, hogy békés módon, egy semleges közvetítővel oldjuk meg.
Ne legyél naiv, Charlotte!
Mit hittél, mi lesz a vége?
Hát, nem az, hogy a 17. emeleten támad rám az ügyvéded.
Ez van. Most itt tartunk.
Hát, nekem nem kellenek a bútorok,
de a fiunk felügyeleti jogán nem fogunk vitatkozni.
Akkor szerezz ügyvédet!
TRAFALGAR TÉR LONDON
Emily, lezárnád a nyugati szárnyat?
Még megnézem, hogy halad a Holbein restaurálása.
- Jó. Szia! - Szia!
Rendkívüli mű.
Csodás selyempapucs.
Luke, mit keresel Angliában?
Charlotte, lassan egy éve nem láttalak.
Már nem is látogathatom meg a kishúgomat?
Hogy van a család?
- A kis Thomas? - Remekül.
Az apró zseni.
- És a férjed? Henry? - Harold.
A nem zseni.
Mint kiderült, szeret más irányba kacsingatni.
Sajnálattal hallom.
De te igazi mestermű vagy, ő pedig csak egy majom.
- Én tudtam, hogy nem fog működni. - Ne most, Luke! Még túl friss.
Már megint bajban vagy?
Biztos, hogy ez a megfelelő munka neked?
Ó, de jó, hogy segítesz nekem! Életmód-tanácsadó lettél?
Nem kell megköszönni! Ez a bátyák dolga.
Szeretem a munkámat, és jól is végzem azt.
Tudom, ezt magyarázod be magadnak,
de olyan jókat kalandoztunk mi hárman!
Neked nem hiányzik?
De, csak annak már tíz éve.
Apa meghalt, nekem gyerekem született,
ott volt a munkám, fel kellett nőnöm.
Veled nem tudom, mi történt.
Nos, kurátornak nevezed magad,
de szerintem van egy különös ék a Szent Családban.
Pontosabban Szűz Mária és a csecsemő Jézus között.
- Nincs. - De van.
Ifjabb Levenstede festményén.
- Semmit sem látok. - Tényleg?
Nézz a két angyal közé, aztán a glóriájuk közé!
Kövesd a vonalat a csecsemő Megváltó
tíz pici, de duci lábujjáig!
És a kék bársonyon...
meg fogod látni.
Luke!
Mit művelsz?
Luke!
Luke! Ne csináld ezt velem!
Luke! Mit művelsz?
Még csak tíz perce vagy az országban. Ezt is loptad?
Add vissza a festményt!
Visszaadom, de előtte ülj be! Utána visszakapod.
Nem.
- Most vagy soha! - Nem.
Ezt nem fogod megúszni.
Alábecsülöd az autó képességeit.
Add vissza a képet!
Ó, ugyan már, Charlotte!
- Nem ezért vagy itt. - Luke, figyelj! Add vissza!
Nem a festmény kell neked.
Hanem a régi életed. Bocsesz!
Jézus Krisztus!
És a husis lábujjai!
Állj már le!
Murph, kapd el!
Deb, jók vagyunk?
Totálisan.
Deb!
Még mindig apa régi csapatával dolgozol?
Deb! Murphy!
Charlotte!
Mit művelsz a festményemmel?
Van rajta kesztyű.
Semmi sem változott.
Megkaptad, amit akartál, de holnap már az sem lesz elég.
Folyton csak a jutalmat űzöd.
Elhiteted magaddal, hogy majd megelégszel
a trófeával a kezedben, de ez sosem lesz így.
Az arannyal teli üstöt akarod a szivárvány végén.
Legalább én még hiszek valamiben.
Te bebeszélted magadnak, hogy az üst egyáltalán nem is létezik.
A kényelmet és a kiszámíthatóságot választottad, unalomba fulladt az életed.
De Charlotte, az élet a kalandokról szól.
Nem azért mászod meg a hegyet, mert a csúcson vár a kincs.
És nem, nem nyugszok bele apa hitvallásába,
hogy az út fontosabb, mint a jutalom,
de azt tudom, hogy el kell indulnod az úton.
Murph?
- Semmi. - Az nem jó.
Mi nem jó?
Semmi.
Bocsánatot kérek!
Tőled is. Hosszú volt a nap.
- Nem. - Charlotte, igazad van. Tévedtem.
A húgom vagy, és szeretlek.
Helyrehozom a dolgot.
Visszaadom a festményt. Visszaviszlek.
Viszont látom, hogy most is azt csinálod.
Vegyél egy nagy levegőt!
Amikor mérges, nem vesz levegőt.
Na! Csináljuk együtt, jó?
Szeretlek. Megbocsátasz nekem?
- Nem. - Rendben.
Akkor csak szuszogunk egyet.
Behunyjuk a szemünket.
És háromra! Egy, kettő, három!
- Luke! - Így letagadhatja a bűnrészességét.
Segítenél felállítani?
Hahó!
Jól van?
Igen?
Biztos?
Oké.
Bocsássa meg a vallatást, ám ön a múzeum kurátora,
- akinek jó pár órára nyoma veszett! - Utoljára kérdem: ha bűnrészes lennék,
akkor visszatértem volna a helyszínre?
Nos, nem ön lenne az első eset.
Egy egész klisé épült erre a jelenségre.
Maga kicsoda?
Jamal Abbas, az Interpol különleges nyomozója.
Charlotte Purdue, a múzeum tévesen vádolt kurátora.
Tudta, hogy a bátyja több nagyszabású műkincslopáshoz is köthető?
Azt nem említette.
- Mit említett? - Nyilván próbáltam megállítani.
Láttam a felvételeken.
Legalább elmondaná, hogy hol van?
Ha tudnám, akkor önnek szólnék először,
mivel igencsak kínos helyzetbe hozott.
Sem börtönbüntetést, sem kirúgást nem szeretnék a nyakamba.
Akkor hadd segítsek!
De ha később kiderül, hogy mégsem őszinte...
Nem mernék hazudni egy olyan nyomozónak,
aki tyúklábmintába öltözött.
Köszönöm, hogy észrevette.
A legtöbb gyanúsított nem szúrja ki.
Mit lopott még el?
- Van mintázat? - Elnézést!
Ön detektív is, vagy csak kurátor?
Úgy tűnik, maradok a kurátornál.
Le is zárhatja a nyomozást.
Hallottam, mi történt.
Thomas velem marad.
- Harold! - Részt vettél egy műkincslopásban.
Jézusom...
Az ügyvédem keresni fog a láthatás ügyében.
Kérlek, ne csináld ezt!
- Már mindegy. - Anya!
Szia, édesem!
Most még apánál maradsz pár napig, jó?
Minden rendben?
Majd úgy lesz.
Jól van. Menj csak! Gyakorolj egy kicsit! Hajrá!
Köszönöm.
- Charlotte! - Murph!
Hogy vagy?
Nem túl boldogan.
Hol van?
Luke!
Lukie!
- Ó, Luke! - Oké.
- Jókedve van... - Luke!
...úgyhogy a majom egyelőre ne ugorjon sehová!
Remek.
Charlotte, de csinos vagy!
Nem miattad.
- Miért? Mit tettem? - Sok mindent, Luke.
- Deb! - Charlotte!
Maga kicsoda?
Owen Carver.
- Pontosabban? - A pénzeszsák.
Melyik okoska fogja elmagyarázni nekem, hogy miért lettem munkanélküli?
- Mondd el neki! - Még nem.
A Fiatalság Forrását keressük.
Jaj, ne már!
Már megint ez?
Mit mondtam a majomról?
Már benne volt a bugi a lábában.
És maga ezért fizet?
De még mennyire!
Minek? Még több pénzért?
A hatalomért?
Valami bomba arckrémért?
Haldoklok. Májdaganat.
Kínos.
Ha a Forrás fiatalságot és egészséget ad, az megmenthet.
Luke, ezt az érzékeny témát négyszemközt vagy mindenki előtt akarod megvitatni?
Mindenki előtt.
Tehát a bátyám beetette magával,
hogy valami sárkányfű várja az út végén?
Nem. Én etettem be.
Ó, értem.
Akkor ne is kerülgessük az életveszélyesen gőzölgő kását!
Tehát van valami random folyadék,
ami egy mágikus forrásból folyik, és ha azt elfogyasztjuk,
akkor örök életet és boldogságot ad?
Ó, Charlotte, mindketten tudjuk,
hogy minden mítosznak és legendának van egy kis valóságtartalma.
Hérodotosz is írt róla.
A Mahábhárata is megemlíti.
Nagy Sándor bejárta a világot utána.
Ismerem a legendákat.
Nem. Egy legenda. Öt kontinens.
Több tucat kultúra, több ezer év.
És miért loptad el a Rembrandtomat?
- Visszavittem. - Aztán kirúgtak.
Akkor te is beszállhatsz a buliba.
Ne merészeld!
Ne mondd már, hogy a nagy rejtélyek
nem keltik fel a kíváncsiságodat!
Létezik egy 19. századi tibeti tekercs, amely beszél a Forrás helyéről,
ám azt is leírja, hogy Isten elrejtette az emberek elől.
Úgy gondoljuk, hogy a pontos helyszín részletei
generációról generációra öröklődnek az adott korszak tudós családjaiban.
Őket az Út Védelmezőinek nevezték,
akiknek a feladatuk az, hogy mindenáron megóvják a helyet.
És találkozott már bárki ezekkel a Védelmezőkkel?
Az egyikkel nézeteltérésem támadt Thaiföldön.
Hát, ha a Védelmezők és Isten szerint jobb, ha titokban marad a Forrás,
akkor az nem véletlen.
Charlotte, minden értékes dolgot védelmezni szoktak.
De Isten szokta?
Minél értékesebb, annál jobban óvják.
A legenda szerint a Forrás azzal az ígérettel visz kísértésbe,
hogy minden vágyadat teljesíti.
Csupán innod kell belőle.
Örök élet, gazdagság, szépség...
Ám az élet kéz a kézben jár a halállal.
Charlotte, ez lehet a legfontosabb régészeti lelet az emberiség történetében,
és a családunk neve egybeforrhat a felfedezésével.
Az 1600-as években hat művész megesküdött, hogy felfedik a helyét.
Mindegyikük elrejtett egy nyomot a festményében.
Íme Caravaggio műve, a Krisztus elfogatása.
Rubens: Levétel a keresztről.
Wildens: Krisztus és tanítványai az Emmaus felé vezető úton.
Velázquez: Krisztus a kereszten.
El Greco: Krisztus a kereszttel.
És nézd csak!
Itt a Rembrandtod, a Krisztus feje.
Az El Grecót 1990-ben ellopták a bostoni Gardner Múzeumból,
és azóta sem került elő, úgyhogy sok sikert hozzá!
Előkerült az.
- Thaiföldről. - Jézus!
Igen, a kereszttel.
Te kényszeres vagy!
Mások szerint tehetséges.
Szerintem ez betegség.
- Ügyesség. - Kórosság.
Jól van, ajándék.
A vásznak hátulját láthatatlan tintával jelölték meg,
valamint egy titkos aláírással: „Sex et unum.”
Hat és egy.
Hat vászon, egy út.
Mindegyiket más betűvel jelölték:
D, K, C, I, E.
D, K, C, I, E...
Csak még nem tudjuk, mit jelentenek.
- Most már értem, miért vagyok itt. - Valóban?
És miért vagy itt?
Hogy segítsek megoldani a kis rejtvényedet.
Miért kellenél hozzá?
Nem tetszik a Rembrandtom.
- Miért nem tetszik a Rembrandtod? - Nincs jelölés a hátulján.
Miért nincs jelölés a hátulján?
Mert hamisítvány.
Nem az.
Végigfuttattam az ecsetvonásokat egy analízisen.
Határozottan Rembrandt.
Egy Rembrandt. De nem az a Rembrandt.
Gyakran készített másolatot a saját műveiről.
A rossz Rembrandtot loptad el.
Igen, és te tudod, hogy hol van az eredeti.
Az nekem nem számít.
De a fiam igen, és neked köszönhetően most elveszíthetem a felügyeleti jogot.
Akkor hadd segítsek!
Van egy seregnyi fellengzős ügyvédem.
Ha megmenti az életemet, segítek a fia ügyében.
És mi van, ha téved a kis kalandját illetően?
Legalább lesz egy kis kaland az életemben.
Hát, ez nem jött be.
Javaslom, nézzetek utána Alfred Gwynne Vanderbiltnek!
Közismerten odavolt Rembrandtért.
Megyek a könyvtárba.
A VANDERBILT CSALÁD RÖVID TÖRTÉNETE
Jó illatot érzek.
A veszély egzotikus aromáját.
Itt van, én pedig élek. Akkor ez egy randi?
Nem.
Most igazából azért jöttem, hogy megvédjem magát és másokat is.
Tényleg ezért jött?
A vonaton...
- Éreztem. - Ó, tényleg?
Örülök, hogy legalább maga érzett valamit.
- Egy italt? - Nem.
Nem maradok sokáig.
De kár!
Maga egy gyerek, aki a viharban repteti a sárkányát.
Furán drámai metafora.
Ám találó is.
És erősebbek a villámok, mint gondolja.
Egyáltalán tudja, miért rejtették el?
És hogy mi az?
Nem, de hajt a kíváncsiság.
Hát, tudjuk, hogy mi lesz azzal, aki kíváncsi...
Maga szerint egy tényleges forrásról van szó?
Vagy inkább metaforikus, allegorikus, metafizikai vagy jelképes forrásról?
Maga szerint ne csókoljuk meg egymást most azonnal?
Nem. Jól van. Később visszatérünk rá.
Szerintem értékes.
És hálás vagyok, amiért aggódik az épségemért.
Nem az épségéért aggódunk.
- Ki ez a királyi többes? - Álljon le, különben mi állítjuk meg!
A csapatával együtt.
Azaz még találkozni fogunk.
Úristen, de jó illata van!
KIRÁLYI ZENEAKADÉMIA
Ügyes, ugye?
Köszi a Vanderbilt-tippet.
Most mit akarsz ellopni? Az egyik gyerek trombitáját?
Átrágtuk magunkat az archívumon,
úgyhogy tudjuk, hol az igazi Rembrandt.
Becsapod azt a szegény Owent.
Nem. Nem verem át.
Az ő ötlete volt. Apát kereste vele, engem talált meg.
Hamis ígéretekkel kecsegteted, ő pedig benyeli.
Reménynek hívják.
Mi a baj a reménnyel?
A megkérdőjelezhetőségen kívül?
Bűncselekmény, te buta!
Az Interpol nyomoz utánad.
Miért? Egy ellopott festmény miatt?
Hagyjuk már!
Az van, hogy Owen egy őszinte kéréssel fordult hozzánk.
Új esélyt kaphat az életre. Ez miért lenne rossz?
Hiszen boldog.
Harold szerint én sosem voltam boldog.
Igaza volt?
Szerintem velünk kéne tartanod.
- Az nem olyan egyszerű. - Nem az?
Ez az!
- Luke bácsi! - Ez elképesztő volt.
Odanézzenek! Várj! Valami hiányzik!
Hová lett a szakállad?
Legutóbb nagy benyomást tettél rá.
- Sokszor kérdez rólad. - Tényleg?
Még mindig kalandozol?
Igen. Bizony.
Sőt, most kértem meg anyát, hogy jöjjön velem.
Te mit gondolsz?
Anya nem szereti a kalandokat.
Thomas!
- Mennem kell. - Jó. Nyomás!
Jó fej.
Tényleg azt hiszed, hogy egy mágikus szökőkút vár rátok?
Nem tudom, de szerintem te is kíváncsi vagy rá.
Ó, a kalap!
Nos, mint tudjuk,
a Lusitania volt a világ legnagyobb tengerjárója.
A németek elsüllyesztették az első világháborúban,
fedélzetén 1000 emberrel.
ÍRORSZÁG
Az egyikük maga a nagy Vanderbilt volt.
Amikor azt mondtad, megtaláltad a festményt,
nem gondoltam, hogy az Észak-Atlanti-óceán mélyén lesz.
Mi sem.
Ám mindenki szerencsétlenségére,
miután Alfred Vanderbilt megvásárolta 1915-ben,
magával vitte a Lusitaniára.
Még mindig lent van, egy vízálló széfben.
Az első osztály utasai
a pénztáros páncélszobájában tartották a széfjeiket,
ami a roncs elülső részén van.
Levegőtartályokat erősítettünk rá, amik felemelik a mélységhatárig,
aztán a felszínre hozzák.
Tengerfenéknyomás.
A tengerfenék nyomása 3,14.
Távvezérlés egy a 12-höz. Tartályok a helyükön.
Rendben. Rögzítettük a tartályokat.
A kapitány szerint jön egy vihar.
Két óránk van, mielőtt lecsap.
Ha beüt a vihar, nem tudjuk fent tartani.
Akkor kivárjuk.
- Az mennyi idő? - Kábé 20 óra.
- Mi legyen? - Csináljuk most!
Igenis!
- Hozzátok fel! - Vettem.
Amint eléri a 30 métert, stabilizálni fogják,
utána felhozzák a felszínre.
Onnantól kezdve szabad a rablás.
Jól van. Gyerünk!
Ó, szia! Honnan ez a nagy lelkesedés?
Ez a kaland fontos ügyet szolgál.
És szívesen részt vennék benne.
Emellett az éjszaka nagy részét
azzal töltöttem, hogy megkeressem a Lusitania széfjeit.
Tényleg?
Akkor visszatértél, Lottie-Lou?
A Lusitania 30 méteren van.
Leengedték az ellensúlyokat.
Körülbelül két perc, és fent lesz.
Lassan készen áll. Öltözzünk be!
- Hallottad ezt? - Mit?
Az első lépéseket közel 100 év után.
Luke, készenlétben vagyunk. Ti meg vigyázzatok!
Én tudom, merre kell menni.
Gyere utánam!
Az ajtót!
Arra a párizsi lakásra emlékeztet, ahol diákkorunkban laktunk.
Hasonlít. Csak kevésbé nyirkos.
Óvatosan! Mintha vicceltél volna.
Nem szórakozni jöttél ide.
Emlékszel, amikor utoljára voltunk egy hajón?
Ecuadorban?
A Putumayo-folyón.
Apa Inti napisten aranymaszkját kereste.
Szegény nem találta meg.
Dehogynem. Fel is vette, emlékszek.
Miről beszélsz te? Már hogyan emlékeznél?
Épp hallucináltál, mert megnyaltad azt a békát.
Megvan az oka annak, hogy apa több dolgot mondott el nekem.
- Ó, valóban? - Igen.
- Ha így volt, miért nem gazdagodtunk meg? - Megtalálta, csak nem vitte el.
Nem mindig a pénz számít, Luke.
Kivéve a válásnál.
- Harold egy pöcs. - Tényleg az.
Látok valamit a radaron.
- Felénk közeledik. - Mi az?
A sebességéből ítélve egy helikopter.
A parti őrség?
Ha az lenne, már ránk szóltak volna a rádión.
Szólnunk kell Luke-nak és Charlotte-nak!
Luke! Válaszolj, Luke!
- Tutira erre kell menni? - Igen. Biztosan.
Ó, jól van.
- Ránézek, ha szeretnéd. - Mert nem tudok térképet olvasni?
De. Csak lehet jól és rosszul is csinálni.
Luke, jelentkezz! Jön...
Zavarják az adásunkat.
Ezt meg kell néznünk! Menjünk fel!
Jól van. Az ajtón túl van a pénztárosi páncélszoba.
PÉNZTÁROSI PÁNCÉLSZOBA
Az olyasmi lehet, mint ez a pénztárosi páncélszoba?
Nélküled nem ment volna, mi?
Ne vedd el, ami nem a tiéd!
Nem tolvajok vagyunk.
Hol kezdjük?
Esetleg a „Vanderbilt” feliratnál.
Árulkodó egy név.
Ez nem a parti őrség.
Akkor kicsoda?
Nem tudom, de biztosan azt keresik, amit mi.
Na, ez a beszéd!
Visszatért a régi Charlotte.
Na, nézzük!
Tüzes!
Luke, jelentkezz!
Bingó!
Hozd a piát!
Nem! Nem vagyunk sírrablók.
Nézzétek! Ereszt a tartály. Nincs sok idejük.
Ez egy helikopter?
Nem rémlik, hogy az is jött velünk.
Ajaj!
Üdv!
Újra.
- Üdv újra! - „Üdv újra“?
Mi folyik itt?
Ez fáj. Nem is meséltél rólam?
Más dolgunk volt.
Nos, mindketten tudjuk, miért jöttem.
Én nem tudom. Miért jött?
Elnézést! Egy másik festményért.
Hát...
tudjuk, mikor nézünk szembe túlerővel.
Eltaláltak!
Ne mozdulj!
Luke!
Add ide a festményt!
Kapaszkodjatok! Visszatérünk a bázisra.
Add ide a festményt!
Nem tehetem.
Azt akarod, hogy fegyvert fogjak a húgodra?
Add oda neki, Luke!
- Nem fog bántani. - De, bántani fogom.
Hadd gondolkozzak!
Min kell gondolkozni?
Azon, hogy...
Luke!
Szerintem meg tudunk egyezni.
Ide a festménnyel!
Ne!
Luke!
Mondtam, hogy kalandos lesz.
Megvagy?
Még élek, ha erre gondolsz.
Siker?
- Megvan? - Igen, megszereztük.
Hé! Minden oké?
Már hogyan lenne?
Nem ölt volna meg.
- Honnan tudod? - Mert ha megöl,
akkor sem kapta volna meg. Nálam volt.
Hát, örülök, hogy az én életemet kockáztattad...
Nem kockáztattam.
Kijátszottam.
Eléggé kiakadt, nem?
Kicsoda?
Okos fiú.
Milyen eddig a kaland?
Nekem túl sok az izgalom.
Hát, te elég uncsi vagy.
Hé! Vigyázz a szádra!
Miért? Az uncsi is lehet menő.
Thomas!
- Apa beszélni akar veled. - Rendben.
Üdvözlöm Luke bácsit!
Át kell venned Thomast egy időre.
Mikor? Mennyi ideig?
Holnap, és elég hosszú ideig.
Szerződést ajánlottak Japánban.
Az komolyan hangzik. De meddig?
Körülbelül egy évre.
Egy évre?
A Carver Vállalatnál leszek konzultáns Tokióban.
Owen Carver vállalata?
Honnan ismered?
Nem fontos. De persze, átveszem. Holnap elmegyek érte.
Hallom, jó híreket kaptál.
Mit akarsz? Még mindig nem szólok hozzád.
Még mindig a Lusitania miatt haragszol?
Charlotte, minden utazás, amire érdemes...
Ne gyere ezzel!
- Mivel? - „Az út a fontosabb” maszlaggal.
Az a nő pisztolyt tartott a fejemhez.
Temperamentumos, mi?
Ő az egyik Védelmező. Vele akadtam össze Thaiföldön.
Az „összeakadás” alatt
a kettőtök közötti furcsa, diszfunkcionális kémiát érted?
A „kémia” alatt most a vonzalmat érted?
Szerinted vonzódik hozzám?
Ó, ugyan! Nem hiába vagy még mindig szingli.
Igazán? Bagoly mondja verébnek.
Inkább koncentráljunk a jó dolgokra!
Visszakapod a fiadat. Mazel tov! Gyere be! Segítened kell.
Na, hol tartunk?
Megvannak az útvonal részei, de nincs kiindulópontunk,
úgyhogy kontextus nélkül semmi értelme.
Bárhol lehet a Földön.
Vanderbilt Rembrandtja a V betűt fedte fel,
így megvan az összes.
Biztosan egy anagramma lesz, ami megmondja, hol a kezdőpont.
Murph már megpróbálta összevetni az 500 évvel ezelőtti városnevekkel.
Semmi.
Lehet, nem a helyet jelölik. Hanem egy-egy számot.
Egy helyettesítő kód.
Nézzük meg a csillagászati navigációt!
Hátha egyezik valamelyik csillagképpel!
Oké.
Még nagyjából sem stimmel.
Várj! A „sex et unum” latinul van. Mindegyik festményen szerepel.
A latinban a V az W.
Szép! Oké.
Murph, váltsd át a V-t W-re, és futtasd le újra!
Jól érzed magad?
Vannak jobb és rosszabb napjaim. Köszi.
Egyetlen szót ad ki, aminek van értelme.
„Wicked”, azaz „bűnös”.
A festményeket az 1600-as években készítették.
Ki ült az angol trónon ebben az időszakban?
I. Jakab.
Hat és egy.
És miért bűnös?
A Bűnösök Bibliája.
Nahát, nahát!
Én nem értem.
A hat és az egy I. Jakabra utalnak.
Ő volt Skócia hatodik Jakab nevű királya. Valamint az első Jakab Anglia trónján.
Egyszerre ült mindkét trónon, erre utal a hat és az egy.
A Jakab király-féle Bibliát azért nevezik így,
mert ő rendelte el a kiadását.
Amelynek a kevésbé ismert verziója a Bűnösök Bibliája.
Oké. Eddig világos.
1631-ben nyomtattak egy hibás változatot.
A Tízparancsolatban bukkant fel a szokatlan anomália.
Kimaradt a „ne” szó az „És ne paráználkodj” mondatból.
Így lett belőle...
„És paráználkodj!”
Ezért nevezték el a Bűnösök Bibliájának.
És ha nem hiba volt?
Hanem szándékosan jelöltek meg bizonyos köteteket,
amik felfedik a térkép megoldását?
Le sem tagadhatnánk, hogy testvérek vagyunk.
Szereznünk kell egy olyan Bibliát.
A java részüket elpusztították, mivel istenkáromlás volt.
Nem mindet.
Szerintem tudom, hol lehet egy példánya.
Kezeket fel!
Maguk álljanak a másik oldalra! Gyerünk!
A „tévesen vádolt” Charlotte Purdue.
Abbas nyomozó!
„Ha tudnám, hol van, akkor önnek szólnék először.”
Nem szükséges bemutatkozniuk.
Már másfél éve követem magukat.
Többet tudok magukról, mint maguk egymásról.
Luke és Charlotte Purdue,
a nagyra becsült archeológus, Harrison Purdue gyerekei.
És látom, a régi csapata is itt van egy kimondottan híres új taggal.
Owen Carverrel.
Maguk ketten fogták az apjuk tekintélyes és legitim vállalkozását,
és egy nemzetközi bűnszervezetet csináltak belőle.
Maguk felelnek hat felbecsülhetetlen mestermű eltulajdonításáért,
négy különböző kontinensen, és most sajnos
egy helyiségben tobzódtak az ellopott festményekkel.
Itt van az El Greco, a Velázquez,
a Wildens, a Rubens...
Nézze, Charlotte! Egy újabb Rembrandt.
Ráadásul egy Caravaggio is van itt valahol.
Mindenki térdre! Gyerünk! Most!
Most!
Maga is, biztos úr!
Nem örülök, Luke. Hosszú utat kellett megtennem, hogy megtaláljalak.
Hogy megtalálj? Én is kerestelek már.
Kasem, miért nem veszed fel a telód?
Elloptad a főnök festményét. Kínos helyzetbe hoztál.
És most kinyírlak.
Azt hiszed, én vagyok a hülye, pedig te vagy az.
Én nem vagyok hülye. Okos vagyok.
Követtem az interpolos bácsit, a főnököt.
Ő okos. Megtalált téged, de azt nem vette észre, hogy követtem.
- Így megtaláltalak. - Itt van a festményed.
Ha elengeded ezt a négy embert, akkor elviheted.
Én maradok, és gazdaggá teszlek.
Azt hogyan, ha halott leszel?
Figyu, bocs, hogy ennyi időbe telt megtalálnod,
de hidd el, hogy kifizetődik!
Nézz körbe!
Van itt öt festmény. Mind a tiéd lehet.
Azok amúgy is az enyémek.
Egy nem.
A Caravaggio.
És az itt a ku... hab az egész nagy torta tetején.
Ha elengeded őket, akkor elárulom a helyét.
Rendben.
Ti négyen! Mehettek.
- Luke! - Ne vitatkozz!
- Jó ötlet ez? - Tedd, amit mond!
Hol van?
Pont...
itt.
Luke elmenekül!
Tiszta?
ÉS PARÁZNÁLKODJ
Luke!
Ne igyál!
Luke!
Luke, igyál!
Uramisten!
Tudod, hogy még mindig beszélsz álmodban?
Mindenki ezt mondja.
Szökevény lettem.
Szerencsére a fiammal együtt sikerült olajra lépnem.
Az igen! A második?
Harmadik. Még csak a bemelegítés.
Jó mélyen volt, de most előjött végre az a kalandvágy!
Előjött? Vagy inkább kikényszerítetted?
Azt hittem, rám már csak a családalapítás kalandja várt,
de mint kiderült, nem is olyan könnyű.
Egyszer próbáld ki!
Nem irigyellek. De azért sajnálom a válásodat.
Azt hittem, megváltozik.
Mint kiderült, hiába próbálkoztam, megmaradtak a kutyaszerű vonásai.
Ez azt jelenti, hogy a saját izéjét nyalogatja...
A hűségen kívül.
A hűség...
Férj, csalfa. Fuj!
Ingyenpezsi. Igen!
Mondom én! Visszaszálltál a nyeregbe.
Teljes svunggal.
Tudtad, hogy úgyis beszállok.
Charlotte, én jobban ismerlek magadnál.
Gyerekként is ez volt. Amikor nemet mondtál a kalandra,
az igazából igent jelentett.
Csak hagynod kéne, hogy segítsek rajtad.
Nem. Én segítek neked, hogy segíthess rajtam.
- A harmadik pohár vagy a harmadik üveg? - Mi?
Jól van.
Szerinted mit kapsz majd ettől a forrástól?
Semmit.
Apa munkájának elismerését. Megérdemli.
Miért? Ő nem vágyott rá, de én igen.
A világ tartozik neki ezzel.
A család is megérdemli, hogy elismertek legyünk.
Nekem nem kell elismerés.
Apának meg főképpen, mivel meghalt.
Ez nem túl kedves.
Igazából arra célzol, hogy neked kell az elismerés.
Nem. Nem így értettem.
Én még nálad is jobban ismerlek.
Nem igazán, mert nem is szeretem a pezsgőt.
Elnézést, megkaphatnánk az üveget? Köszi.
Köszönjük.
Értem. Ez csak a bemelegítés volt.
Ha már elrángattál a kalandra, akkor hadd élvezzem ki!
BÉCS AUSZTRIA
OSZTRÁK NEMZETI KÖNYVTÁR
- Nem akarom itt hagyni. - Nem lesz gáz. Egy milliárdossal van.
- És az miért jó? - Hátha ráragad egy kis tudás!
Murph, te maradj itt!
Ebben az esetben tessék! Tedd a füledbe!
- Kapcsolatban maradunk. - Jó.
Itt jön a könyvtáros.
- Mr. Purdue, ha jól gondolom? - Igen.
Én felelek a ritka könyvek részlegéért.
Szeretettel üdvözöljük önt és a csapatát!
Mr. Carver rendkívül bőkezű volt.
Ms. Purdue, hadd mondjam el,
a Picasso prekubizmusáról írt tanulmánya rendkívülire sikeredett!
Köszönöm!
Wunderbar.
Rendben, akkor jöjjenek utánam!
Te figyeld, jön-e a rendőrség! Vagy bérgyilkosok. Vagy a maffia.
- Vagy a pestis. - Az apokalipszis.
A lépfene.
- Az ebola. - Egy veszett kutya.
- Veszett? - Mondom.
Ez Bécs legjobb étterme. Itt megfelelő kiszolgálásban részesülnek.
Most megyek, de előtte elmondanám,
hogy a tanács örömmel fogadta
a rendkívül bőkezű adomány hírét.
Nagyon szívesen tettem.
Én pedig köszönöm, hogy segítik a kutatóimat!
Átadom az üzenetét.
Viszlát!
Kérsz valamit inni?
Vagy kérsz valamit inni?
Nem, egyelőre nem. Köszönöm.
- Úgy hallottam, zenei őstehetség vagy. - Állítólag.
Nem vagy az a beszédes fajta.
Én is így érzem.
Anya azt mondta, gazdag vagy. Kérdezhetek?
Csak tessék!
Mekkora a vagyonod?
Kínosan nagy.
Rímel a biliárdra?
- Rímel. - Van hajód?
Igen, van.
- Mekkora? - Százhúsz méter hosszú.
- Repülőd is van? - Most szálltál le róla, igen...
- Elismerésem. - Az még semmi.
Vannak ekkora repülők, meg vannak ekkora repülők.
Te a kicsin voltál.
Most én jövök.
Egy pillanat!
Azt mondtad, kérdezhetek.
Aha.
Elégedett vagy az életeddel?
Dehogy.
Te csőbe húztál? Ügyes.
Fräulein, két pohár pezsgőt!
A magángyűjteményünk itt található.
Ezt csak kevesen láthatják.
A Bűnösök Bibliája a kollekciónk ékköve.
Valami konkrét dolog érdekelné?
Hagyom, hadd találgasson.
Gondolom, mint mindenki más,
a hírhedt félrenyomást szeretné megtekinteni
a Tízparancsolatban, eltaláltam?
„És paráználkodj!”
Ettől lett bűnös.
Ami azt illeti, nem csak ettől.
Egy másik félrenyomás is belekerült a Deuteronomiumba.
„Íme, az Úr, a mi Istenünk, megmutatta nekünk dicsőségét és nagy seggét.”
Szerintem azt mindenki szívesen megnézné.
Tessék!
ÉS PARÁZNÁLKODJ
Csak turisták vagytok, nem verőlegények!
Itt épp történés van.
Luke, itt a csajod, plusz még egy pár haverja.
- Bonyolult a dolog. - Mit akarsz tenni?
- Elnézést, mi a bonyolult? - Hagyd rám!
Mit hagyjak önre?
Megmutatná kérem a pipilőt?
Találtatok valamit?
Még semmit. Biztosan itt van?
Itt. Csak ügyesen be tud olvadni.
Minden kijáratot elálltunk.
Hol az a véresszájú szuka?
Hát, ez könnyen ment.
Szuper. Itt vagy.
Egy könyvet keresel?
Tudtad, hogy ez mind német nyelvű?
Tudnál ajánlani valamit?
Nietzschét.
Jaj! Ő nem szereti a hepiendeket.
Az sem volt túl hepi, hogy otthagytál egy süllyedő hajón.
Tudod, azért már bocsánatot akartam kérni.
De Nietzsche szerint ami nem öl meg...
az feldühít.
Nos, ez esetben...
Oké.
Pisztoly vagy kés, nagyfiú?
Csak sálam van.
Az nekem jó. De azért egyenlítek az esélyeken.
Nyilván vicceltem.
Hé!
Bocs!
A húgom szerint...
Elnézést!
Ott tartottam, hogy a húgom szerint ez egy diszfunkcionális kapcsolat.
Szerintem a húgodnak igaza van.
Ne bonyolítsd a dolgot,
különben meg kell öljelek!
„Különben”? Az előbb majdnem kibökted a szememet!
Azért, hogy lelassítsalak.
Igazán?
Hát akkor bocsánatot kérek, mert félreértettem!
Béke?
- Hidd el, nem akarod megtalálni! - Oké.
Jól van. Asszem, nyertünk egy percet.
Levágna valaki?
Minden kijáratot elálltak.
Kelleni fog a B terv.
Sikerült?
Még nem.
Az kellemetlen. Deb, B terv!
B terv...
Ti is érzitek?
- Nem. - Én érzem.
Úristen! Füstszagot érzek.
- Én is. - Micsoda?
Füstszagot? Én nem érzem.
Csukja be a szemét! Vegyen egy nagy levegőt!
Mit műveltek?
Itt nem jó. Túl sok időbe telne.
Na, nem! Én nem erre vállalkoztam.
Úgy volt, hogy megkeressük, amit kell, és elmegyünk.
Erre ez a kedves könyvtáros
most ájultan fekszik a... Meghalt?
Nem halt meg.
És most ellopsz egy újabb értékes kulturális értéket?
Ez nem egy állatkert, hanem egy dzsungel.
Ez nem egy dzsungel, hanem egy könyvtár.
A lényeg, hogy a munkánk kiszámíthatatlan,
és amikor változik a helyzet, alkalmazkodnod kell hozzá.
Ezért van mindig egy jó B tervem.
Nem, most nem figyelsz rám.
Ugyanez volt a Lusitanián.
Akkor sem mentem bele abba, hogy az a diszfunkcionális nő
- megpróbáljon megölni... - Igazad volt.
...és abba sem megyek bele, hogy elgázosítsunk egy nőt,
és hogy ellopjunk egy értékes művet.
Spré volt.
Figyu, ez egy egyedi helyzet, ami nagyon kellemetlen! Tudom.
De ez is a kalanddal jár, egy igazán jó utazás
mindig gátakkal és akadályokkal jár.
Aha, már ha az az út nem a börtönbe vezet.
Nem kerülünk börtönbe!
- Honnan tudod? - Mert nem ez az első rodeóm...
és még sosem lett börtön a vége.
Van, hogy börtön a vége.
- Deb, te csak koncentrálj a bombádra! - Bomba?
Nem bomba.
Azzal a gyerekek játszanak. Ez itt egy irányított robbanóanyag.
Három, kettő...
egy.
Ó, basszus!
Apumadár elhagyja a fészket.
Vettem. A szökőkutas kijáratnál leszek.
Jól van, szedelőzködj! Mennünk kell.
Hol a Bibliám?
Elviszlek egy körre a nagy repcsin,
ha nem szólsz anyának a pezsgőről.
Most maradj mellettem, abszolút nincs mitől félned!
Mitől kéne félnem?
Beszállás!
Szerintem jobb lesz, ha a verekedésről sem szólunk neki.
- Jó vége lett. - Hála az égnek!
Mi ez a szag?
Luke úgy gondolta, poén lenne bemászni a csatornába.
Azt hiszed, ez volt az első esete?
És ti, fiúk?
Mi elköltöttünk egy finom schnitzelt, igaz?
- Meg egy üveg pezsgőt. - Pezsgőt?
A pezsgőben csak 12% alkohol van.
Aztán Owen megvert két pasast.
Meglepő volt, és elismerésre méltó.
Hogy mit csinált Owen?
A Védelmezők engem akartak. Ő nem volt veszélyben.
Rátok támadtak?
Azért nem volt ennyire komoly.
- Igazából elég komoly volt. - Luke!
- Rendben van. - Igen. Jól vagyok.
Szerintem pedig nincs rendben.
Megmostad a kezedet?
Gyere csak!
- Berúgtál? - Miről beszélsz? Tizenegy éves vagyok.
Italt?
Meg kell találnunk Owen Carvert.
Nyomkövetőt minden repülőjére, autójára és hajójára!
Szóval hol tartunk?
Kétszer is átnéztük a Bibliát, és semmi sincs a konkrét szövegben.
Viszont az oldalak aranyozásában
sikerült izolálnunk egy 1029 számból álló ismétlődő mintát,
amely skálája csak egytől hétig terjed.
Egy kód?
Bárki is találta ki, jól értelmezhető rendszert kellett használnia,
ami minden nyelven érthető.
Azaz számokat.
A gond az, hogy próbáltuk már a titkosírásokat, a számcseréket,
az aszimmetrikus rejtjeleket...
Semmi sem működik.
- Nem tudjátok feltörni? - Feltörjük.
- Biztosan számokból áll a kód?
Te hová mész?
Hiba volt.
Most a csatorna miatt? Sajnálom!
- Thomasnak nem itt van a helye. - Én értem. Tényleg.
Nagyon megijedtél a történtek miatt.
De az az igazság, hogy ez jót tesz neki.
A való élet.
Ami kudarcokkal, nehézségekkel jár, és ahogy apa is mondta:
a jutalom maga az út, és nem a fődíj, ami a végén vár.
Én ezt vallom.
Nem is!
Átvetted azt, amit apa csinált,
és tönkretetted a bűnözéssel.
Téged csak a fődíj érdekel, meg az azzal járó dicsőség.
Megszállott lettél, Luke. Apa nem erre gondolt.
- Ez már régóta érlelődött benned. - Befejeztem.
- Mert te mindennap a hitvallását követed? - Sajnálom, hogy nem elég izgi az életem!
De tudod, milyen volt? Biztonságos. Amíg meg nem jelentél.
- Biztonságos? - Igen.
Az miért jó? Miféle utazás az?
Az elmúlt öt napban boldogabb voltál,
mint az elmúlt öt évben. Nem? De.
És apa...
Szégyellné magát, amiért egy múzeumban dolgozol.
Te nem kurátor vagy. Hanem maga a kiállítás.
Na!
Apa volt az egyetlen közös nevezőnk.
De ő meghalt, így nem maradt semmi.
Ez azért... Charlotte!
- Menjünk, Thomas! - Charlotte!
Anya! Anya, várj!
Ez most mennyire komoly?
Semennyire.
Haladhatnánk a kutatással?
- Anya! - Merci.
- Sajnálom! Tudom, nehéz napod volt. - De anya...
Keresek egy hotelt. Szerzed neked vacsorát, aztán...
- Anya! - Mi az?
Azok nem számok.
A minta, amit találtak. Nem számok.
Nem jó, Luke. Ez a kód áthatolhatatlan.
Akkor valahol benéztük. Valamit nem veszünk észre.
Szia!
- Hahó! - Ne! Nem vagyok kíváncsi rá.
Bocsi!
Thomas!
A számjegyek nem matematikai számok.
Hanem hangjegyek.
- Micsoda? - A világ leguniverzálisabb nyelve.
Hangsúlyoznám, hogy egy 11 éves srác kitalálta, amit a profiknak nem sikerült.
Le tudnád írni?
Tudok jobbat.
Murph!
Játszd le újra, Thomas!
Meg is van.
A dal címe: „Víz a sivatagban.”
Régi. A szerzője ismeretlen,
ám a világ hét csodáját dicsőíti.
Előhúznál nekem egy térképet?
Most emeld ki a világ hét csodáját!
Tedd rá a festmények útvonalát!
Mind a hat stimmel... Egyet kivéve.
Hat és egy. A hetedik helyszín.
És már csak egy csoda maradt fent.
A gízai piramisok.
Thomas!
Csomagolhatsz.
Hogyhogy csomagolhat?
Megyünk Egyiptomba.
Nem léphetünk le csak úgy.
- Dehogynem. - Nem.
Azt mondtad, az út a fontos, nem a fődíj.
Senki sem megy sehová, ha nem leszünk biztonságban.
Teljesen egyetértek.
Úgyhogy biztosítalak, hogy máris gondoskodtam róla.
Egy egész csapat várja az utasításomat, velünk jönnek.
Megígérem, vigyázok rá.
Miket beszélek én? Nem. Még a biztonságiakkal sem.
Luke!
Ha lehetőséged lesz inni a Forrásból, élni fogsz vele?
Szerintem összetévesztesz
egy halálos beteggel, aki a gyógyulását keresi.
Pontosan mennyit tudsz Owen Carverről?
Azt tudom, hogy nélküle most nem lennénk itt.
Azt mondta, segít visszaszerezni a fiamat,
erre áthelyeztette a volt férjemet a világ másik végére.
És ezért nem vagyunk hálásak?
Szólnia kellett volna. Thomas így egyáltalán nem láthatja az apját.
Tudod, honnan szerezte a vagyonát?
Úgy rohanja le a cégeket, mint a németek a lengyeleket a második világháborúban.
Jó, az régen volt, most pedig most van.
Haldoklik, megváltozott.
Szerintem jóvá akarja tenni a kapzsiságát és a mohóságát.
Jó dolgokat akar maga után hagyni.
Szerintem csak inni akar egyet, hogy jobban legyen.
Reméljük, nem fogja palackozva árulni!
Feküdj le!
VATIKÁNVÁROS
Kudarcot vallottam, uram.
Nem. Addig nem, amíg el nem érték a Forrást.
Megszerezték a Bibliát.
Az nem jó.
Tudják, mit keressenek benne?
Rá fog jönni.
Nos, az elmúlt 400 évben senki sem jött rá.
Ő más.
Neki sikerülni fog.
Emlékeztetnélek, hogy nem járhat sikerrel.
Emellett arra is, hogy örökségül kaptad a védelmező szerepet.
A Forrást nem véletlenül rejtették el.
Megvan az oka annak, hogy több ezer éve
rejtegetjük az emberiség elől.
Egyszerűen túl erős, veszélyes és csábító,
hogy csak úgy rájuk bízzuk.
- Egyáltalán tudják, hogy mit keresnek? - Mennyire részletesen mondjam?
Örök életet. Fiatalságot, szépséget, vagyont, egészséget, hatalmat...
Folytassam?
Más szóval azt, ami nekik a megváltást jelentené.
De nem csak erről van szó.
Eddig meglehetősen visszafogott voltál.
Ez igazán dicséretes,
ám kevésnek bizonyult.
Megpróbálkoztál az irgalommal.
Most viszont eljött az ítélet ideje.
Tudod, hogy ez mire való?
KAIRÓ EGYIPTOM
A gízai piramisokat Krisztus előtt 2600 évvel emelték,
és a fáraók odáig voltak a titkos kamrákért.
Azért építették őket a piramisokba,
hogy elrejtsék a koruk írásait és tudását.
Ha titkosak voltak, honnan tudod, hogy léteztek?
Milyen kis okoska vagy!
Pár évvel ezelőtt néhány tudós egy muográfia nevű vizsgálattal
háromdimenziós képet készített a piramisokról.
Ezt nézd meg!
Honnan szerezted?
Hát, van egy pénzeszsákunk.
És nézd, mire bukkantak rá!
Titkos kamrák.
Jó sok. Olyanok, amiket még sosem tártak fel. Eddig.
Jól vagy?
Ha ott leszünk, és találunk valamit, akkor csak óvatosan!
Charlotte, te aggódsz értem?
Emlékszel Inti napisten aranymaszkjára?
Sosem kérdezted meg, apa miért nem vitte el,
miután szinte az egész életében azt kereste.
És most megosztod velem a megvilágosodást.
- Én megkérdeztem. - És azt mondta, hogy:
„Az utazás és a jutalom.”
Azt mondta: „Vannak olyan dolgok, amiket csak megtapasztalni lehet.”
Úgyhogy kérlek, légy óvatos!
Bishara professzor?
Mr. Carver!
- Örömmel látjuk országunkban. - Igen.
Bishara professzor az az ember, aki a legjobban ismeri a piramisokat.
Deb, Murph! Maradjatok itt! Tartsátok őket szemmel!
Rendben.
Westerguard, biztosítsuk a területet! Gyerünk!
Nem értem, mire kell az a sok táska.
Vagy ami bennük van.
A piramisokat 3000 éven át nem bolygatták, egészen 820-ig...
fejre vigyázz...
amikor Abdullah Al-Ma’mun kincseket keresve feltáratta őket.
Ekkor fedezték fel az eredeti bejáratot.
- Azta! - Azóta
megtaláltuk a galériát, valamint a királyi kamrát is.
Erre!
Ha a kamra alá akarnánk menni, még lentebb...
Barátom, itt nincs lentebb.
A képeink szerint van.
Praeger!
- Gyerünk! - Uram!
Na, fiúk! Lássunk neki!
Mit művelnek?
Nem. Ezt nem tehetik.
Bocs, prof!
Az idő ellenünk dolgozik.
Ha lenne másfél évem arra, hogy megszerezzek minden engedélyt,
higgye el, megtenném! De haldoklok.
Az idő most luxus.
- Biztosan megérti. - Nem.
Mr. Carver, ez teljesen elfogadhatatlan.
Akkor remélem, megbocsát nekem!
Megszabadulhatnánk a proftól?
- Miller! - Erre, professzor!
- Nem. Nem tehetik. - Vigyétek ki!
- Nem! Mr. Carver, ez szent hely! - Most!
- Owen, igaza van. - Mr. Carver!
Bejutunk valahogyan. Biztosan van egy gomb vagy egy kódsor.
Adj egy órát! Megoldom.
- Nem tehetem. - Várj!
Egy perce még másfél évet emlegettél, most meg már egy óra sem fér bele?
Ha adok egy órát, abból három lesz,
aztán pont, pont, pont...
Hetekig itt lennénk.
Szerintem mindenki lépjen hátra! Nehogy megsebesüljetek.
Jó lesz.
Thomas! Gyere!
Te mit gondolsz az egészről?
Figyelj, Bisharának nyilván igaza van!
De Owen sem téved.
Charlotte, itt van.
Érzem.
Számít az, hogyan jutunk be?
Igen. Számít.
Igenis számít, hogyan jutunk be.
Srácok, sokat tettünk az ügyért. Mindannyian.
Ha meglátjátok a fődíjat az ajtó túloldalán,
nem kell többé ezen vitatkoznotok.
- Gyertek! - Gyere, anya!
Nekem ez nem tetszik.
Mindenki maradjon itt!
Maradjatok itt!
Itt van egy átjáró.
Nicsak, ki toppant be!
Jó napot, uraim!
Jó napot, uram! Sajnos a piramis zárva van.
Ó, de kár! Reméltem, hogy bemehetek.
Ma nem. Magánrendezvény.
Nos, békével jövök.
De tényleg be kell mennem.
Ha ez gondot jelent, van valamim, ami utat törhet.
Ahogy nekem is van valamim...
ami elállja az utat.
Értem.
Tehát magánrendezvény...
Jó teázást!
Mi melyik oldalon állunk?
Meglátjuk, ki győz.
Ebből vihar lesz, érzem.
A kép alapján egyenesen lefelé kéne mennünk,
a helyiség közepén át.
Ez alatt lesz a nyílás.
Akkor arrébb kell tolni.
- Fényt kérek! - Igenis!
Ez micsoda?
Egy zárókő,
ami a talpazat felé mutat.
Ki kell találnunk, hogyan juttassuk el oda.
Simán mozdítsuk el!
Uraim, hozzák a legnagyobb puskáikat! Szükség lesz rájuk.
Interpol!
Vigyázz! Vigyázz!
Mozgás!
Meg sem moccan.
Le van rögzítve.
Az egyiptomiak zseniális mérnökök voltak.
Valahogyan meg lehet mozdítani.
Csak ki kell találnunk a megoldást.
Amíg ezen gondolkozol, addig mi dolgozunk rajta.
- Praeger, szerszámokat! - Igenis!
Miller, ezeket vissza! Kéziszerszámokat!
Hozd a kőtörőt!
Luke!
Megváltozott a légkör.
Miért van fegyver a táskájukban?
Hát, ők a biztonságiak, Charlotte.
Ez nem helyes. Nem hallgat rám.
A pasas elégetett egy rakás pénzt, hogy itt lehessen,
- érted? - Praeger!
Nem csoda, hogy ilyen izgatott lett.
Azt hiszi, a megváltás várja.
Nem verhetik szét az egészet, hogy megtalálják az utat.
Nem lesz jó, uram.
Megkövesedett bazalt. Egy hétbe telne.
Dinamitot hoztunk?
Mi? Owen, nem fogunk robbantgatni.
Ők profik. Értenek hozzá. Teljesen biztonságos.
Ez a kamra 5000 éves.
Egyáltalán nem biztonságos.
Az egész építmény ránk omolhat.
Ebben egyetértek vele.
- Akkor menj el! - Te menj el!
- Egy pillanat! - Nem gondolkozol.
Már megbocsáss, de nem te vezeted a...
Azt hiszed, robbantgathatsz,
mert van pénzed?
Jössz?
Hát, ha te mész, akkor én is megyek.
Álljatok őrt!
Maradjatok itt! Senki sem jöhet be!
Igenis!
Jól van. Hallottátok. Őrt állunk az ajtókban.
Gyorsan elszabadult a pokol.
Csatlakozzunk a vesztesekhez!
Te is jössz?
Fedezzetek!
Állj oda az .50-eshez!
Rossz oldalra álltatok...
most bánhatjátok!
Tiszta.
Orvost!
Láttam, mit csinált.
Egy oldalon állunk?
Reméljük!
Praeger, szerintem te menj előre.
Ezek a feliratok... Teljesen értelmetlenek.
Hogyhogy?
„Az áldás az átok.”
„Az angyalok a démonok.”
„A megváltás a kárhozat.”
„Áldott az, aki szomj nélkül iszik.
A szomjas ember elárulja önmagát.”
Zsákutca.
Ez az élet fájának tűnik.
A legkorábbi ábrázolások a babiloni időkre tehetők.
Ez a panel a korai térképeket jelképezi.
A világ négy sarka, amelyek körbeveszik az élet fáját.
Naunet istennő.
Ez pedig borostyán. Fatörzs gyantájából.
Az élet fáját védelmezi.
Az ősi civilizációk izzó kőnek is nevezték.
Az élet fája nem nőhet napsugarak nélkül.
Ez lenne az?
Szerintem ez az.
Elég mélyen van. Valami ötlet?
- Ejtőernyő? - Kösz, Luke.
Thomas, maradj mellettem!
Minden rendben, JP?
Nem. Nem igazán, Miller.
Köszönöm.
Nézze, mit találtam!
Nem valami nagy dobás.
Hát, lehet, hogy nem tűnik annak.
Ám ha...
hiszünk benne, olyan erőt rejthet, amit mi fel sem foghatunk.
Egyszerre áldás és átok.
Ha nem állsz készen az áldásra, akkor átkot kapsz.
Érdemes vigyázni.
Akkor csinálod, Luke?
Miattad vagyunk itt, nem?
Hogy meggyógyítsunk.
Az most nem fontos. Gyerünk!
Bocs, ez kérés vagy utasítás?
Felkérés.
Erre vágytál, nem igaz?
Mi ez az egész, Owen?
Most az egyszer, a kedvemért, megtennéd, hogy nem szólsz bele?
Nem is vagy beteg, igaz?
Ebbe a vitába betegszek bele.
De nem haldokolsz?
Mind meghalunk. A kérdés csak az, hogy mikor.
Bármi is ez, csak magadnak akarod, igaz?
Csak kell egy kísérleti patkány.
Ne legyünk naivak az indokot illetően!
Ez itt a világ legértékesebb áruja, Charlotte.
Szóval mész, vagy sem?
Rendben.
Segítek a döntésben.
Luke! Ne!
Tudjátok, én megnyerem ezt a játékot.
Gyerünk!
Csináld!
Meggyógyítja a karját.
Nézzük, ezt is meggyógyítja-e!
Ne!
Miért nem ittál?
A tiéd.
Le kell állítanom.
Maradjon itt!
Megpróbálkoztál az irgalommal.
Most viszont eljött az ítélet ideje.
Tudod, hogy ez mire való?
Ha rossz ember iszik a Forrásból, ezzel a kulccsal állíthatod le.
A Forrás még a legerősebb jellemet is próbára teszi,
ám ez a csábítás könyörtelen megtévesztéssel jár.
Ha megiszod ezt a tiszta energiát,
akkor a Forrás attól veszi el az életet, akit a legjobban szeretsz.
Ám ha magadat becsülöd a legtöbbre,
nem valósul meg a csere,
csak a közvetlen kapcsolat a végtelen erővel.
Ami senkin sem könyörül.
Egy nap az emberiség készen áll majd az erő befogadására.
Ám addig meg kell védenünk.
Thomas, add a kezed!
Thomas, siess!
Nyomás, nyomás!
Gyerünk! Siessetek!
Gyorsabban, Thomas, siess!
Gyerünk, gyerünk!
- Thomas! - Menjetek!
Nyomás, nyomás!
Gyorsan, siessünk!
Maradj mellettem, Thomas!
Luke!
Utánam!
Egyben vagy?
Soha jobban.
Ti?
Mi is.
Ez volt minden vágyad?
Nem.
Ez...
a mindenség volt.
És ha nem állsz készen a mindenségre, akkor ne igyál belőle!
Mehetünk?
Hé!
Nem sok olyan ember van, aki nem csak elvenni akar.
Akkor...
most csodálsz?
Minden rendben, Abbas?
Minden megfelelően alakult?
Egy átlagos munkanap, semmi több.
Megtalálta a festményeket.
És most Owen Carvert is, az igazi elkövetőt.
Két legyet egy csapásra.
Így kevesebbet kell dolgoznia.
Tehát folytatódik a hajsza?
Tovább kergetlek?
Az igazából rajtad múlik.
Vannak, amik jobb, ha rejtve maradnak.
- Van róluk listád? - Neked van?
Van pár ötletem.
Csak ne legyen több munkám belőle!
Ég veled, Luke!
Amúgy köszi, hogy nem nyírtál ki!
Most még.
De ha adsz okot a hajszára, akkor megkergetlek.
Debs, túléled?
Legközelebb én is bemegyek.
Jól van. Te nem, Murph.
Nem hát! Megtaláltátok, amit akartatok?
Nem. Egyáltalán nem ezt kerestem.
Sajnálom, hogy kirúgtak!
Sajnálom, hogy nincs kincs!
Hát... Apának talán igaza volt.
- Néha jobb, ha valamit nem találunk meg. - Mindig lesz mit keresni.
Figyu, ismerek pár embert Londonban! Műkereskedők.
Jó pénz van benne. Intézhetnék neked melót.
Vagy kereshetnénk még elveszett dolgokat.
Konkrétan?
Nekem van egy ötletem.
A feliratot fordította: Alimuradov Dóra